**Amb el suport de l’Ajuntament, l’associació artística Atòmica presenta una exposició a la Carretera de la Platja**

**S’instal·len grans plafons al costat de l’aeroport amb l’obra de nombrosos artistes en defensa del Delta i contra l’ampliació de la tercera pista**

**La presentació de l’exposició tindrà lloc demà, dissabte 24 de juliol, a les 11.30 h a la Carretera de la Platja.**

Una grup d’artistes del Prat, alguns d’ells amb projecció nacional i internacional, han expressat a través d’una desena d’il·lustracions la seva negativa a ampliar l’aeroport per preservar els Espais Naturals del Delta del Llobregat.

El resultat del seu treball creatiu es podrà veure des d’aquest cap de setmana en grans plafons instal·lats a la Carretera de la Platja del Prat, que durant l’estiu usen milers de ciutadans i ciutadanes per desplaçar-se a la platja i visitar els Espais Naturals del Delta del Llobregat, i que discorre justament entre la Ricarda i l’aeroport. La presentació de la mostra tindrà lloc demà, dissabte 24 de juliol, a les 11:30 h.

Durant l’acte d’inauguració, es realitzarà un recorregut per les 10 peces artístiques i els autores i autores de les il·lustracions assistents a l’acte les aniran signant.

Un cop acabada la inauguració, es farà una atenció als mitjans de comunicació a càrrec de l’alcalde del Prat, Lluís Mijoler, i la gerent de l’associació Atòmica, Laia Campanyà. Artistes presents en l’acte estaran també a disposició dels mitjans per fer declaracions.

Les imatges de les il·lustracions ja es poden consultar al web <https://www.elprat.cat/art-pel-delta>.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Presentació de l’exposició artística pel Delta i la Ricarda, contra l’ampliació de l’aeroport del Prat |
| **DIA:** | Dissabte, 24 de juliol |
| **HORA:** | 11.30 h |
|  |  |
| **LLOC:** | [**Carretera de la Platja**](https://www.google.es/maps/place/41%C2%B018'13.3%22N+2%C2%B006'24.8%22E/@41.3036944,2.1060939,394m/data=!3m2!1e3!4b1!4m6!3m5!1s0x0:0x0!7e2!8m2!3d41.3037032!4d2.1068899!5m1!1e4) (en l’hipervincle s’indica la ubicació exacta, a 20 metres del mirador dels *spotters*) |
|  |  |
|  |  |